کندهار او خوست کې ځانمرگې حملې شوي
کندهار کې یوه ځانمرگي د ملي اردو له کاروان سره ټکر کړی ٣ عسکر یې وژلي او په خوست کې د بریښنا ریاست مخې ته  ځانمرگې حمله شوې ٥ ملکيان وژ
چارواکي وايي، حمله کوونکی پر یوه موټر سایکل سپور و او د ولایت د بریښنا د ریاست مخې ته یې په ځان پورې تړلي چاودېدونکي مواد وچول. تر اوسه نده معلومه چې د حمله کوونکي اصلي هدف څو کوو. هیچا ددې حملې مسولیت نه دی اخیستی. بل پلو، پولیس وايي، نن په کندهار کې یوه ځانمرگي خپل د چاودېدونکو موادو ډک موټر د ملي اردو د موټرو له یوه کاروان سره وجنگاوه او درې عسکر یې ووژل. چارواکي وايي، په پیښه کې پنځه نور عسکر او دوه ملکیان زخمیان شوي دي. د رویټر خبري آژانس وايي، طالبانو ددغې حملې مسئولیت اخیستی دی. د یکشنبې په ورځ، په بگرام کې د امریکا پر نظامي اډې باندې د راکټ په حمله کې دوه امریکايي عسکر ووژل شول. د پوځ په یوې خبرپاڼې کې ویل شوي چې په حمله کې شپږ نور امریکايان چې دوه یې ملکیان وو، زخمیان شوي دي. د طالبانو یوه ویاند زبیح الله مجاهد ددغې حملې مسئولیت هم په خپله غاړه اخیستی دی. د امریکا جمهور رئیس براک اوباما په افغانستان کې د تشدد په خلاف د مبارزې او افغان عسکرو د روزنې لپاره د ٢١ زره اضافي عسکرو د لیږلو امر کړی دی.